На основу члана 38. став 1. Закона о планском систему Републике Србије („Службени гласник РС”, број 30/18),

Влада усваја

АКЦИОНИ ПЛАН

ЗА ПЕРИОД 2021**–**2023. ГОДИНЕ

ЗА СПРОВОЂЕЊЕ СТРАТЕГИЈЕ ЗА РАЗВОЈ ТРЖИШТА КАПИТАЛА ЗА ПЕРИОД ОД 2021. ДО 2026. ГОДИНЕ

1. УВОД

Акциони план за период 2021**–**2023. године за спровођење Стратегије за развој тржишта капитала за период од 2021 до 2026. године (у даљем тексту: АП) представља документ јавне политике који се доноси ради операционализације и остваривања општег и посебних циљева утврђених Стратегијом за развој тржишта капитала за период од 2021 до 2026. године („Службени гласник РС”, број 102/21 – у даљем тексту: Стратегија).

Општи циљ Стратегије је активирање тржишта капитала у функцији економског раста, запошљавања и квалитетнијег живота грађана, док су као посебни циљеви истакнути:

1. Унапређен институционални оквир и законска регулатива као предуслов за привлачење домаћих и међународних, индивидуалних и институционалних инвеститора, и боље, транспарентније и ефикасније тржиште капитала;

2. Измењена структура и проширен спектар услуга на домаћем тржишту капитала;

3. Подигнути капацитети и ниво знања свих учесника на тржишту капитала;

Стратегијом је предвиђено доношење трогодишњих АП ради њеног спровођења, а за први АП предвиђено је да се донесе за период 2021‒2023. године.

Министарство финансија ће у најкраћем року формирати Радну групу која ће бити одговорна за спровођење Стратегије и мера АП и уложиће максималне напоре да у детаље разради и усвоји Оперативни план активности у вези са имплементацијом мера Стратегије и тиме допринесе што бољем разумевању улога и одговорности свих учесника у процесу.

Листа скраћеница:

|  |  |
| --- | --- |
| ББ | Београдска берза |
| БДП | Бруто домаћи производ |
| КХоВ | Комисија за хартије од вредности |
| МПНТР | Министарство просвете, науке и технолошког развоја |
| Мприв | Министарство привреде |
| МДУЛС | Министарство државне управе и локалне самоуправе |
| НБС | Народна банка Србије |
| ПКС | Привредна комора Србије |
| РЗС | Републички завод за статистику |
| РС | Република Србија |
| СБ | Светска банка |
| УЈП | Управа за јавни дуг |
| УСПН | Управа за спречавање прања новца |
| ЦРХоВ | Централни регистар, депо и клиринг хартија од вредности |
| ПУ | Пореска управа |

1. ПРОЦЕНА ФИНАНСИЈСКИХ СРЕДСТАВА

Стратегијом је предвиђено да се општи циљ реализује кроз три посебна циља, чија имплементација ће се остваривати кроз већи број мера које садрже појединачне активности у периоду 2021-2023. године.

Процена финансијских средстава неопходних за реализацију посебних циљева, мера и активности вршена је од стране, предлагача АП (Министарство финансија), а у складу са планско - буџетским процедурама. У том смислу је извршена оквирна процена трошкова ангажовања људских и других ресурса и потреба за реализацију планираних активности, попуњавањем прописаних ПФЕ образаца о финансијским ефектима исказаних процењених оквирних трошкова на буџет, а у складу са Правилником о начину исказивања и извештавања о процењеним финансијским ефектима закона, другог прописа или другог акта на буџет, односно финансијске планове организација за обавезно социјално осигурање („Службени гласник РС”, број 32/15).

Процена неопходних средстава вршена је по изворима средстава, из буџета Републике Србије, као и извора из донаторских или средстава Светске банке. При овоме је у ситуацијама када није било могуће проценити било износ или потенцијалног донатора, извршена само процена потребе обезбеђења донаторских средства, с тим да ће се у наредном периоду ближе дефинисати оквир потребних средстава.

1. АНАЛИЗА ЕФЕКАТА МЕРА

Влада верује да ће спровођење Стратегије допринети даљем развоју тржишта капитала у Републици Србији и да ће створити темеље за коришћење ширег спектра финансијских инструмената у корист привреде и становништва Републике Србије кроз више позитивних ефеката.

А) Анализа ефеката мера на друштво

Социјални ризици имплементације мера АП су оцењени као умерени, јер се не очекује да ће исти имати значајне социјалне утицаје. Друштвени односно социјални ризици и утицаји су ограничени по обиму и трајању и могу се управљати стандардним мерама ублажавања. Не очекује се да ће мере негативно утицати на рањиве или угрожене групе. С обзиром да ће се део реализације мера финансирати средствима Светске банке иста неће подржати ниједно привредно друштво које ангажује дечији и принудни рад. Ефекти Стратегије на целокупну економију огледају се у расту штедње и инвестиција, јачању институционалног оквира, као и обезбеђењу боље ликвидности свих учесника на тржишту капитала, а самим тим и већу стабилност и раст финансијског система и целокупне привреде.

Б) Анализа ефеката мера на животну средину

Еколошки ризици имплементације мера АП су оцењени као умерени, јер се не очекује да ће исти имати значајне еколошке утицаје. Стратегија неће финансирати нити подржавати било какве грађевинске радове, тако да се не очекују негативни утицаји на биодиверзитет, станишта и културно наслеђе. Поред тога, Стратегија има за циљ да донесе неке позитивне утицаје на животну средину у смислу подршке усклађивању оквира Србије са иницијативама Европске уније (у даљем тексту: ЕУ) за одрживо финансирање и са стандардом зелених обвезница ЕУ. Стратегија такође подржава успостављање one-stop-shop платформе који ће обезбедити свеобухватан скуп услуга у вези са развојем тржишта капитала и такође би могла да подигне свест о потреби развоја зеленог финансирања у земљи и његовог позитивног утицаја на здравље људи.

В) Анализа ефеката мера које су дефинисане у оквиру посебних циљева

Очекивани ефекти мера предвиђених у оквиру Посебног циља 1 су унапређен институционални оквир и законска регулатива и транспарентније и ефикасније тржиште капитала.

Мера 1.1: Унапређење регулаторног оквира за даљи развој тржишта капитала има за циљ успостављање правног оквира усклађеног са ЕУ директивама како би се обезбедио транспарентан и ефикасан систем пословања субјеката на тржишту капитала. Очекивани ефекти мера 1.1. у кратком року нису значајни имајући у виду чињеницу да ће након усвајања сета закона бити потребно и усаглашавање подзаконских аката са истим. У дугорочном року очекујемо позитивне ефекте на привреду и друштво с обзиром да ће се изменама закона обезбедити адекватан правни оквир за инвестирање на тржишту капитала. Такође, дефинисане мере АП ће допринети управљачкој одговорности при спровођењу мера АП.

Мера 1.2: Унапређење институционалног оквира има за циљ утврђивање и анализу свих пореских прописа и поступака, извештавања, дуплирања пореза, порез на репо и осигуране зајмове, одступања у третману сличних финансијских производа како би се на адекватан начин одговорило привредним субјектима који су заинтересовани за инвестирање на тржишту капитала. У кратком року не очекујемо значајне ефекте ове мере, али на дуги рок, након давања предлога за изменама свих релевантних законских и подзаконских аката на тему пореза и пореских поступака, очекујемо позитивне ефекте у делу већег броја инвеститора на тржишту капитала.

Очекивани ефекти мера предвиђених у оквиру Посебног циља 2 су измењена структура и проширен спектар услуга на домаћем тржишту капитала.

Мера 2.1: Увођење нових инвестиционих производа и издавалаца на домаће тржиште капитала има за циљ да се предложеним активностима унапреди административни процес за издавање и трговање финансијским инструментима кроз дефинисање јединствене трошковне политике, имплементира програм издавања корпоративних (на бази анализе портфолија привредних друштава у државном власништву), зелених и муниципалних обвезница, како и увођење инвестиционих токена као новог инвестиционог производа. У кратком року не очекујемо значајне ефекте ове мере с обзиром на обимност посла, али на средњи и дуги рок, очекујемо позитивне ефекте на друштво кроз већи број инвеститора на тржишту капитала и привредни раст и боље еколошке прилике имајући у виду значај емисије зелених обвезница.

Мера 2.2: Привлачење нових инвеститора, а на бази измењене законске регулативе усклађене са ЕУ стандардима, има за циљ привлачење већег броја иностраних и домаћих инвеститора, којима ће приступ тржишту капитала бити олакшан формирањем јединствене веб платформе на којој ће потенцијални инвеститори моћи да прате све измене релевантне за улагање на тржиште капитала. У кратком року не очекујемо значајне ефекте имајући у виду активности које је неопходно спровести, али у дугом року очекујемо позитивне ефекте кроз шири дијапазон улагања осигуравајућих друштава и пензијских фондова што ће допринети расту активности на тржишту капитала и веће заинтересованости потенцијалних учесника за пласирање вишкова ликвидних средстава на тржиште капитала.

Очекивани ефекти мера предвиђених у оквиру Посебног циља 3 су повећани капацитети и ниво знања свих учесника на тржишту капитала, са крајњим циљем буђења свести појединаца и друштва на могућности и значај инвестирања на тржиште капитала (боља рочност улагања у односу на банкарске кредите, већи избор типова улагања у финансијске инструменте)

Мера 3.1. Јачање технолошких и људских капацитета институција има за циљ успостављање посебне јединце у оквиру Министарства финансија која би се бавила имплементацијом и праћењем мера и активности овог АП. Такође, увођење новог софтвера у оквиру ЦРХоВ ће допринети већој ефикасности рада као и прилагођавање софтвера потребама које намећу кретања на развијеним тржиштима капитала. У кратком року се не очекују значајни ефекти поменуте мере, али на средњи и дуги рок се очекују позитивни ефекти на имплементацију мера АП имајући у виду квалитетан кадар који ће бити ангажован у пројектне јединице у оквиру Министарства финансија, те ће самим тим бити прецизно дефинисане њихове одговорности и управљачке функције по питању спровођења мера АП. Исто тако нови софтвер у оквиру ЦРХоВ ће омогућити уштеду времена, боље праћење активности по питању регистрације и трговања финансијским инструментима.

Мера 3.2: Промоција могућности учешћа на тржишту капитала и едукација свих потенцијалних учесника на тржишту има за циљ да се кроз сарадњу са МПНТР подигне свест о значају развијеног тржишта капитала и кроз разне догађаје ради на промоцији тржишта капитала како на локалном нивоу тако и на међународном нивоу. Краткорочни ефекти ове мере нису значајни имајући у виду активности које обухватају и њихов евентуални утицај на образовни систем. Дугорочни ефекти се оцењују као позитивни, јер се кроз промоцију тржишта капитала на полугодишњем нивоу очекује помак у свести потенцијалних учесника на тржишту капитала још у раној фази школовања.

1. **АНАЛИЗА РИЗИКА**

Имајући у виду све посебне циљеве и мере дефинисане у Стратегији, извршена је анализа и евидентирани су и идентификовани сви ризици, који могу имати негативне ефекте на реализацију Стратегије. Сви ризици су идентификовани и за сваки од њих је дефинисана активност која ће ублажити или спречити њихов ефекат, а институције које су одговорне за њихово праћење ће спроводити акције за њихово ублажавање и отклањање. Поред одређених специфичности предложених акција за ублажавање ризика, за већину активности / праваца деловања важе следећи предуслови:

• политичко опредељење (активно ангажовање политички именованих лица за благовремено и ефикасно доношење одлука),

• расположиви финансијски и људски ресурси за спровођење,

• ефикасно управљање и координација спровођења.

Ангажованија политичка подршка могла би се, између осталог, осигурати снажном видљивошћу и добром интерном и екстерном комуникацијом о спровођењу Стратегије и његовом утицају на грађане, пословање и државну управу.

Правовремена доступност адекватних финансијских средстава могућа је само ако ће активности и трошкови акционог плана бити доследно интегрисани у средњорочне планове институција одговорних за активности, као и у годишње буџете реализатора, у непосредној сарадњи са Министарством финансија.

Адекватни капацитети за координацију могу се осигурати систематским и континуираним праћењем, откривањем кашњења и успостављањем и одржавањем ефикасног система раног упозоравања. Стратегијом је дефинисано организација посебне организационе јединице везане за тржиште капитала, која ће поред сталног праћења свих активности имати и задатак прикупљања података у вези са праћењем ризика које могу негативно утицати на реализацију дефинисаних циљева. Такође, предвиђено је редовно одржавање састанка организационе јединице за развој тржишта капитала у Министарству финансија са осталим институцијама, које имају дефинисане активности у оквиру АП, како би се идентификовали и размотрили међу-резултати у вези са Стратегијом и одговорило на одступања од плана, или како би се идентификовали новонастали ризици за спровођење активности (систем раног упозоравања).

У наредног табели дат је преглед идентификованих ризика заједно са препорукама за њихово ублажавање и/или спречавање и односе се на групе активности/мера.

**Табела 1 - Преглед ризика и мера за њихово отклањање**

|  |  |  |  |  |
| --- | --- | --- | --- | --- |
| **Посебан циљ** | **Мера** | **Претпоставке** | **Ризик** | **Решење / мера за ублажавање ризика** |
| **1. Унапређен институционални оквир и законска регулатива као предуслов за привлачење домаћих и међународних, индивидуалних и институционалних инвеститора, и боље, транспарентније и ефикасније тржиште капитала** | Мера 1.1: Унапређење регулаторног оквира за даљи развој тржишта капитала | Припрема прописа и праћење њихове примене и ефеката биће у складу са ЗТК и осталим елементима регулаторног оквира за развој тржишта капитала и засниваће се на систематском прикупљању података и аналитичкој обради података | Недостатак политичког вођства за спровођење свеобухватне регулаторне реформе, која захтева значајну промену културе јавне управе приликом припреме нових прописа и континуиране евалуације и допуне постојећих, може резултирати успоравањем процеса развоја тржишта капитала | Мобилисати на време политичку подршку , руководства Министарства финансија и других релевантних актера, како би се подигла свест о значају развоја тржишта капитала за целокупну националну економију као и предностима за друштво у целини. |
| Мера 1.2: Унапређење институционалног оквира | Усвајање свих релевантних подзаконских аката у циљу ефикасне имплементације закона у области тржишта капитала, као и анализа пореских прописа и поступака, извештавања, дуплирања пореза, порез на репо и осигуране зајмове, одступања у третману сличних финансијских производа | Лоше разумљив правни и регулаторни оквир може довести до успореног напретка у остваривању очекиваних користи од његове примене. Непотпуна анализа негативних ефеката постојећег регулаторног пореског оквира може довести до погрешне процене постојећих недостатака | Праћење анализе законских и подзаконских аката у циљу сагледавања негативних ефеката у претходном периоду. Подизање свести запослених и ангажовање стручних консултаната како би се обезбедила што квалитетнија анализа и сагледавање негативних ефеката постојеће регулативе на развој ТК. |
| **2. Измењена структура и**  **проширен спектар услуга на домаћем тржишту капитала** | Мера 2.1: Увођење нових инвестиционих производа и издавалаца на домаће тржиште капитала | Eдукацију емитената хартија од вредности у Републици Србији, анализа и тржишно поређење трошкова и административног процеса за издавање, одржавање и трговање свим хартијама од вредности које су фокус стратегије, имплементације јединствене трошковне политике на нивоу свих учесника и институција, анализа и сагледавање могућности за имплементацију нових производа ТК | Недостатак едукације емитената хартија од вредности. Неадекватна анализа постојеће трошковне политике у вези са емисијом ХОВ, а у складу са тим и немогућност спровођења јединствене трошковне политике. Лоше разумљива регулаторни оквир у вези са увођењем и емисијом нових хартија од вредности у вези са свим емитентима и учесницима на тржишту капитала. | Припремити програме обуке емитената хартија од вредности. Праћење свеобухватне анализе регулаторног оквира и трошковних политика у циљу креирања и имплементације јединствене трошковне политике, као и стварања предуслова за увођење нових производа. |
| Мера 2.2: Привлачење нових инвеститора | Креирање јединствене веб платформе са свеобухватним информацијама, процесима и процедурама, подацима и трошковима, анализа ограничавајућих фактора за учешће свих институционалних инвеститора на тржишту капитала, повезивање са међународним депозитаром хартија од вредности. | Кашњење у испоруци ИТ платформе, неадекватна системска решења, недостатак финансијских средстава, непотпуно сагледавање свих ограничавајућих фактора у развоју тржишта капитала, недостатак подршке за успостављање међународне сарадње | Повећати ресурсе за праћење и контролу креирања јединственог ИТ решења, у процесу консултација како би подстакли све релевантне учеснике да врше консултације благовремено и на правилан начин сагледају све недостатке. Мобилисати на време политичку подршку , руководства Министарства финансија и других релевантних актера у циљу повезивања са међународним реномираним институцијама. |
| **3. Подигнути капацитети и ниво знања свих учесника на тржишту капитала** | Мера 3.1: Јачање технолошких и људских капацитета институција | Организација посебне организационе јединице у Министарству финансија за развој тржишта капитала. Обезбеђивање софтвера као и свеобухватног програма техничке подршке за релевантне институције у циљу довођења квалитетног кадра, спровођења додатних аналитичких активности, подршке у изради релевантних интерних аката, | Недостатак лидерства, посвећености и аналитичких вештина може успорити оснивање организационе јединице. Невољност или отпор да се иновативна решења интегришу у редовне активности управљања које ће допринети ефикаснијем развоју тржишта капитала. | Повећати напоре на подизању свести о потреби и користима успостављања јединице и проширити број смерница које указују на значај њеног рада за праћење развоја тржишта капитала. Добити претходне  мандате за развој иновативних решења и oсигурати широко засноване консултације и учешће значајног броја кључних институција у развоју иновација од самог почетка |
| Мера 3.2: Промоција могућности учешћа на тржишту капитала и едукација свих потенцијалних учесника на тржишту | Организација промоције домаћег тржишта капитала и издаваоца финансијских инструмената, укључујући и Републику Србију, у водећим глобалним финансијским центрима и региону. Програми финансијског образовања ученика | Нејасан и недовољно транспарентан материјал у вези са промоцијом значаја развоја тржишта капитала за националну економију. Недовољни капацитети за обуку могу успорити развој потребних знања у вези са едукацијом свих потенцијалних учесника на тржишту. | Припрема програма промоције и промотивног материјала уз подршку релевантних институција. Повећати свест о важности финансијске едукације свих потенцијалних учесника за развој тржишта капитала. |

|  |  |
| --- | --- |
| **Акциони план:** | **Акциони план за период од 2021. до 2023. године за спровођење Стратегије за развој тржишта капитала за период од 2021. до 2026. године** |
| **Предлагач:** | **Министарство финансија** |
| **Координација и извештавање:** | **Министарство финансија** |

|  |  |  |  |  |  |  |
| --- | --- | --- | --- | --- | --- | --- |
| **Општи циљ:** Активирање тржишта капитала у функцији економског раста, запошљавања и квалитетнијег живота грађана | | | | | | |
| Институција одговорна за праћење и контролу реализације: Министарство финансија | | | | | | |
| Показатељ (и) на нивоу општег циља (показатељ ефекта) | Jединица мере | Извор провере | Почетна вредност | Базна година | Циљана вредност у години 2023. | Последња година важења АП |
| Учешће тржишне капитализације\* у бруто домаћем производу | % | РЗС о БДП и ББ о тржишној капитализацији | 9,51% | 2020. | 10,5% | 2023 |

\*тржишна капитализација акција у БДП

|  |  |  |  |  |  |  |  |
| --- | --- | --- | --- | --- | --- | --- | --- |
| **Посебан циљ 1:** Унапређен институционални оквир и законска регулатива као предуслов за привлачење домаћих и међународних, индивидуалних и институционалних инвеститора, и боље, транспарентније и ефикасније тржиште капитала | | | | | | | |
| Институција одговорна за праћење и контролу реализације: Министарство финансија | | | | | | | |
| Показатељ(и) на нивоу посебног циља (показатељ исхода) | Jединица мере | Извор провере | Почетна вредност | Базна година | Циљaна вредност у години 2021. | Циљaна вредност у години 2022 | Циљaна вредност у години 2023 |
| 1)Пораст броја учесника на тржишту капитала – правна лица  2)Пораст броја учесника на тржишту капитала – физичка лица | % | ББ | 1) 256  2)7.164 | 2020.  2020. | 1) -  2) - | 1) 10%  2) 1% | 1) 15%  2) 1,5% |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Мера 1.1: Унапређење регулаторног оквира за даљи развој тржишта капитала | | | | | | | | |
| Институција одговорна за праћење и контролу реализације: Министарство финансија | | | | | | | | |
| Период спровођења:2021-2023. | | | | Тип мере: Институционално управљачко организациона | | | | |
| Прописи које је потребно изменити/усвојити за спровођење мере: | | | | / | | | | |
| Показатељ(и) на нивоу мере (показатељ резултата) | Jединица мере | Извор провере | Почетна вредност | | Базна година | Циљaна вредност у години 2021. | Циљaна вредност у години 2022. | Циљaна вредност у години 2023. |
| Број донетих и измењених прописа | Број | Министарство финансија | - | | 2020. | 2 | 5 | - |

|  |  |  |  |  |
| --- | --- | --- | --- | --- |
| Извор финансирања мере | Веза са програмским буџетом | Укупна процењена финансијска средства у дин. | | |
| У години 2021. | У години 2022. | У години 2023. |
| Донаторска средства/Редовна средства буџета РС | - | 3.344.247 | 26.010.493 | 0 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Назив активности: | Орган који спроводи активност | Oргани партнери у спровођењу активности | Рок за завршетак активности | Извор финансирања | Веза са програмским буџетом | Укупна процењена финансијска средства по изворима у дин. | | |
| У години 2021. | У години 2022. | У години 2023. |
| * + 1. Доношење новог Закона о тржишту капитала, у циљу усклађивања са правним тековинама ЕУ и постизања статуса МИФИД II усклађеног тржишта | Министарство финансија | КХоВ, ЦРХоВ, Мприв, УЈД, ББ, НБС | 31.12.2021. | Редовна средства из буџета РС – Министарство финансија | Сектор за финансијски систем - 411 | 1.009.416 | - | - |
| * + 1. Доношење новог Закона о преузимању акционарских друштава | КХоВ | Министарство финансија | 31.12.2022. | Средства КХоВ и редовна средства из буџета РС - Министарство финансија | Министарство финансија Сектор за финансијски систем - 411 | - | 1.331.415  1.003.416 | - |
| * + 1. Измене и допуне Закона о привредним друштвима\* | Мприв | Министарство финансија, НБС | 31.12.2021. | Редовна средства из буџета РС Министарство привреде и Министарство финансија | Министарство финансија Сектор за финансијски систем - 411 | 1.331.415  1.003.416 | - | - |
| * + 1. Измене и допуне Закона о факторингу | Министарство финансија | НБС | 31.12.2022. | Редовна средства из буџета РС – Министарство финансија | Сектор за финансијски систем - 411 | - | 1.009.416 | - |
| * + 1. Припрема Нацрта Закона о групном финансирању | НБС | Министарство финансија, Мприв | 31.12.2022. | Редовна средства из буџета РС – Министарство финансија | Сектор за финансијски систем – 411 | - | 1.331.415  1.003.416  1.331.415 | - |
| * + 1. Израда анализе ефеката увођења мултилатералног поравнања у Републици Србији | Министарство финансија | НБС | 31.12.2022. | Донаторска средства | - | - | 11.800.000 | - |
| * + 1. Усклађивање свих осталих закона на које утичу измене | Министарство финансија | Мприв, НБС, КХоВ, ЦРХоВ, УЈД, и други | 31.12.2022. | Редовна средства из буџета РС | Министарство финансија, Сектор за финансијски систем – 411 | - | 7.200.000 | - |

\* Закон о изменама и допунама Закона о привредним друштвима усвојен и објављен у Службеном гласнику РС број 109/21

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Мера 1.2: Унапређење институционалног оквира | | | | | | | | |
| Орган одговоран за спровођење (координисање спровођења) мере: Министарство финансија | | | | | | | | |
| Период спровођења: 2021-2023. | | | | Тип мере: Институционална управљачко-организациона | | | | |
| Прописи које је потребно изменити/усвојити за спровођење мере: | | | | Закон о тржишту капитала, Закон о привредним друштвима, Закон о преузимању акционарских друштава, | | | | |
| Показатељ(и) на нивоу мере (показатељ резултата) | Jединица мере | Извор провере | Почетна вредност | | Базна година | Циљана вредност у години 2021. | Циљана вредност у години 2022. | Циљана вредност у години 2023. |
| 1)удео власничких хартија од вредности у поседу физичких лица у промету  2) удео власничких хартија од вредности у поседу иностраних физичких лица  3) удео власничких хартија од вредности у поседу домаћих правних лица  4) удео власничких хартија од вредности у поседу иностраних правних лица  5) удео власничких хартија од вредности у поседу финансијских институција (банака) које су чланови ЦРХоВ\* | % | ББ/ЦРХоВ | 1) 2,4%  2) 0,11%  3) 83,6%  4) 14,42%  5) 0,25% | | 2020.  2020.  2020.  2020.  2020. | 1) 2,4%  2) 0,11%  3) 83,6%  4) 14,42%  5) 0,25% | 1) 2,4%  2) 0,11%  3) 81,6%  4) 16,42%  5) 0,4% | 1) 2,4%  2) 0,11%  3) 81,6%  4) 16,42%  5) 0,6% |

\*однос номиналне вредности власничких финансијских инструмената у поседу акционара у односу на укупну вредност власничких финансијских инструмената у поседу акционара

|  |  |  |  |  |
| --- | --- | --- | --- | --- |
| Извор финансирања мере | Веза са програмским буџетом | Укупна процењена финансијска средства у дин. | | |
| У години 2021 | У години 2022 | У години 2023 |
| Средства Светске банке/ Редовна средстава РС | - | - | 36.700.000 | - |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Назив активности: | Орган који спроводи активност | Oргани партнери у спровођењу активности | Рок за завршетак активности | Извор финансирања | Веза са програмским буџетом | Укупна процењена финансијска средства по изворима у дин. | | |
| У години 2021. | У години 2022. | У години 2023. |
| 1.2.1. Свеобухватна анализа пореских прописа и поступака, извештавања, дуплирања пореза, порез на репо и осигуране зајмове, одступања у третману сличних финансијских производа | Министарство финансија | ПУ | 31.12.2022. | Светска банка | - | - | 29.500.000 | - |
| 1.2.2. Усвајање свих релевантних подзаконских аката у циљу ефикасне имплементације закона у области тржишта капитала | Министарство финансија | КХоВ, ЦРХоВ, УЈД, ББ, НБС, ПУ, УСПН | 31.12.2022. | Редован буџет РС |  | - | 7.200.000 | - |

|  |  |  |  |  |  |  |  |
| --- | --- | --- | --- | --- | --- | --- | --- |
| **Посебни циљ 2:** Измењена структура и проширен спектар услуга на домаћем тржишту капитала | | | | | | | |
| Институција одговорна за праћење и контролу реализације: Београдска берза, Министарство финансија | | | | | | | |
| Показатељ(и) на нивоу посебног циља (показатељ исхода) | Jединица мере | Извор провере | Почетна вредност | Базна година | Циљaна вредност у години 2021. | Циљaна вредност у години 2022. | Циљaна вредност у години 2023. |
| 1) Број ново емитованих хартија од вредности које се котирају на берзи – дужничке хартије од вредности  2) Број ново емитованих хартија од вредности које се котирају на берзи – власничке хартије од вредности | Број | ББ, ЦРХоВ, Министарство финансија | 1)15\*  2) 3\*\* | 2020.  2020. | 1) 4  2) 1 | 1) 4  2) 2 | 1) 5  2) 3 |
| Увођење нових категорија производа и услуга на тржиште капитала | Број | ББ | 0 | 2020. | 0 | 1 | 2 |
| Повећана тржишна капитализација | Апсолутна вредност | ББ | 523,4 милијарде динара | 2020. | 523 милијарде динара | 900 милијарди динара | 990 милијарде динара |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Мера 2.1: Увођење нових инвестиционих производа и издавалаца на домаће тржиште капитала | | | | | | | | |
| Орган одговоран за спровођење (координисање спровођења) мере: Министарство финансија, Београдска берза | | | | | | | | |
| Период спровођења: 2021-2023 | | | | Тип мере: Институционално управљачко-организациона | | | | |
| Прописи које је потребно изменити/усвојити за спровођење мере: | | | | / | | | | |
| Показатељ(и) на нивоу мере (показатељ резултата) | Jединица мере | Извор провере | Почетна вредност | | Базна година | Циљана вредност у години 2021. | Циљана вредност у години 2022. | Циљана вредност у години 2023. |
| 1)Број новолистираних хартија од вредности које се котирају на берзи (дужничке хартије од вредности) и вредност нових емисија  2) Број новолистираних хартија од вредности које се котирају на берзи (власничке хартије од вредности) и вредност нових емисија | Број и вредност | ББ, Министарство финансија | 1)15  2) 3 | | 2020.  2020. | 1) 0  2) 0 | 1)Број1 Вредност 20.000.000.000  2) Број 1  Вредност  50.000.000.000 | 1)Број 4  Вредност 80.000.000.000  2)Број 2  Вредност  200.000.000.000 |

|  |  |  |  |  |
| --- | --- | --- | --- | --- |
| Извор финансирања мере | Веза са програмским буџетом | Укупна процењена финансијска средства у дин. | | |
| У години 2021. | У години 2022. | У години 2023. |
| Средства Светске банке, донаторска средства/Редовна средства буџета РС |  |  | 89.390.000 | 616.550.000 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Назив активности: | Орган који спроводи активност | Oргани партнери у спровођењу активности | Рок за завршетак активности | Извор финансирања | Веза са програмским буџетом | Укупна процењена финансијска средства по изворима у дин. | | |
| У години 2021. | У години 2022. | У години 2023. |
| 2.1.1. Анализа ефеката спровођења ИПО ГО програма ББ у циљу сагледавања научених лекција које су резултирале у неуспеху овог програма | ББ | Мфин | 31.12.2021. | Донаторска средства | - | - | 18.000.000 | - |
| 2.1.2. Успостављање иницијативе за едукацију емитената хартија од вредности у Републици Србији у циљу повећања броја емисија (свих врста финансијских инструмената) | Министарство финансија | КХоВ, ББ, ЦРХоВ | 31.12.2022. | Светска банка | - | - | 5.900.000 | 11.800.000 |
| 2.1.3. Свеобухватна анализа и тржишно поређење трошкова и административног процеса за издавање, одржавање и трговање свим хартијама од вредности које су фокус стратегије, у циљу развоја јединствене трошковне политике на нивоу свих учесника и институција | Министарство финансија | КХоВ, ББ, ЦРХоВ, НБС, Привредна комора Србије | 31.12.2022. | Донаторска средства | - | - | 21.240.000 | - |
| 2.1.4. Имплементације јединствене трошковне политике на нивоу свих учесника и институција | Министарство финансија | КХоВ, ББ, ЦРХоВ, НБС, Привредна комора Србије | 31.12.2022. | - | - | - | - | - |
| 2.1.5. Анализа најбоље праксе и правног оквира за увођење инструмента покривених обвезница у Републици Србији | Министарство финансија | НБС | 31.12.2023. | Донаторска средства | - | - | 11.800.000 | 11.800.000 |
| 2.1.6. Анализа изазова и препрека за издавање муниципалних обвезница и зелених муниципалних обвезница у циљу развоја програма подршке за њихову емисију | Министарство финансија | МДУЛС | 31.12.2022. | Донаторска средства | - | - | 29.500.000 |  |
| 2.1.7. Имплементација програма за издавање корпоративних, муниципалних обвезница и зелених муниципалних обвезница | Министарство финансија | МДУЛС | 31.12.2023. | Донаторска средства | - | - | - | 590.000.000 |
| 2.1.8. Анализа комплетног портфолија привредних друштава у државном власништву, у циљу припреме за учествовање у тржишту капитала | Министарство финансија | Мприв | 31.12.2022. | Донаторска средства | - | - | Накнадно ће бити дефинисан износ | - |
| 2.1.9. Спровођење иницијативе за подршку емисији инвестиционих токена. | Министарство финансија | ББ, КХоВ | 31.12.2023. | Редовна средства буџета РС | - | - | 2.950.000 | 2.950.000 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Мера 2.2: Привлачење нових инвеститора | | | | | | | | |
| Орган одговоран за спровођење (координисање спровођења) мере: Министарство финансија | | | | | | | | |
| Период спровођења: 2021-2023 | | | | Тип мере: Институционално управљачко-организациона | | | | |
| Прописи које је потребно изменити/усвојити за спровођење мере: | | | | / | | | | |
| Показатељ(и) на нивоу мере (показатељ резултата) | Jединица мере | Извор провере | Почетна вредност | | Базна година | Циљана вредност у години 2021 | Циљана вредност у години 2022 | Циљана вредност у години 2023 |
| 1)број домаћих институционалних инвеститора\*\* (без друштава за управљање) у власничке хартије од вредности  2) број иностраних институционалних инвеститора (без друштава за управљање) у власничке хартије од вредности  3) број домаћих институционалних инвеститора (без друштава за управљање) у дужничке хартије од вредности  4) број иностраних институционалних инвеститора(без друштава за управљање) у дужничке хартије од вредности | Број | ББ, НБС, КХоВ | 1. 81 2. 79 3. 140   4) 37 | | 2020.  2020.  2020.  2020. | 1)81  2)81  3)123  4)30 | 1)82  2)82  3)123  4)31 | 1)83  2)82  3)123  4)32 |
| Број посета јединственој веб платформи | Број | Министарство финансија | 0 | | 2020. | 0\* | 0\* | 270.000\* |

\* на годишњем нивоу и односи се на број различитих ИП адреса; \*\*институционални инвеститори укључују инвестициона друштва, банке, осигуравајућа друштва, пензијске фондове

|  |  |  |  |  |
| --- | --- | --- | --- | --- |
| Извор финансирања мере | Веза са програмским буџетом | Укупна процењена финансијска средства у дин. | | |
| У години 2021. | У години 2022. | У години 2023. |
| Средства Светске банке/Редовна средства буџета РС |  |  | 265.500.000 |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Назив активности: | Орган који спроводи активност | Oргани партнери у спровођењу активности | Рок за завршетак активности | Извор финансирања | Веза са програмским буџетом | Укупна процењена финансијска средства по изворима у дин. | | |
| У години 2021. | У години 2022. | У години 2023. |
| 2.2.1.Креирање јединствене веб платформе која ће објединити све релевантне информације, процесе и процедуре, податке и трошкове на једноставан и транспарентан начин. Уз коришћење принципа три клика, циљ ове мере је да се олакша приступ свим релевантним информацијама потенцијалним учесницима на страни понуде и потражње | Министарствофинансија | Мприв, КХоВ, ББ, ЦРХоВ, НБС, ПУ, УЈД, Управа за спречавање прања новца и финансирања тероризма | 31.12.2022. | Светска банка | - | - | 236.000.000 | - |
| 2.2.2. Повезивање са барем једним реномираним међународним депозитаром хартија од вредности (Euroclear, Clearstream, SIX SIS) у циљу повећања броја инвеститора у државне хартије од вредности | Министарствофинансија | НБС, КХоВ, ЦРХоВ, УЈД | 31.12.2022. | Редовна средства буџета РС |  | - | Накнадно ће бити дефинисан износ | - |
| 2.2.3. Анализа ограничавајућих фактора за учешће пензијских фондова и осигуравајућих друштава на тржишту капитала, у циљу активирања инвестиционог потенцијала тих друштава | Министарствофинансија | НБС | 31.12.2022. | Светска банка |  | - | 29.500.000 | - |
| 2.2.4. Припрема и имплементација решења питања неактивних рачуна | Министарствофинансија | КХоВ, ЦРХоВ | 31.12.2023. | - | - | - | - | - |
| 2.2.5. Успостављање система примарних дилера и израда одговарајућег надзорног оквира у фазама од 2022. (пилот) до 2025. године (пуна имплементација) | Министарствофинансија | УЈД, КХоВ, ЦРХоВ, ББ | 31.12.2023. | Донаторска средства | - | - | Накнадно ће бити дефинисан износ | Накнадно ће бити дефинисан износ |

|  |  |  |  |  |  |  |  |
| --- | --- | --- | --- | --- | --- | --- | --- |
| **Посебни циљ 3:** Подигнути капацитети и ниво знања свих учесника на тржишту капитала | | | | | | | |
| Институција одговорна за праћење и контролу реализације: Министарство финансија | | | | | | | |
| Показатељ(и) на нивоу посебног циља (показатељ исхода) | Jединица мере | Извор провере | Почетна вредност | Базна година | Циљaна вредност у години 2021. | Циљaна вредност у години 2022. | Циљaна вредност у години 2023. |
| Већи проценат учешћа физичких лица у промету | % | ББ | 2,4% | 2020. | 2,4% | 2,5% | 2,5% |
| Већи број чланова инвестиционих фондова | Број | НБС, КХоВ | 17.682 | 2020. | 23.389 | 28.067 | 32.277 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Мера 3.1: Јачање технолошких и људских капацитета институција | | | | | | | | |
| Институција одговорна за праћење и контролу реализације: Министарство финансија | | | | | | | | |
| Период спровођења: 2021-2023 | | | | Тип мере: Институционална управљачко организациона | | | | |
| Прописи које је потребно изменити/усвојити за спровођење мере: | | | | / | | | | |
| Показатељ(и) на нивоу мере (показатељ резултата) | Јединица мере | Извор провере | Почетна вредност | | Базна година | Циљана вредност у години 2021. | Циљана вредност у години 2022. | Циљана вредност у години 2023. |
| Развијен нови софтвер ЦРХоВ | Да/Не | ЦРХоВ | Не | | 2020. | - | Да | - |
| Успостављена посебна јединица за праћење реализације стратегије у оквиру Министарства финансија | Да/Не | Министарство финансија | 0 | | 2020. | - | Да | - |
| Број новозапослених у посебној јединици Министарства финансија | Број | Министарство финансија | 0 | | 2020. | 2 | 6 | 15 |

|  |  |  |  |  |
| --- | --- | --- | --- | --- |
| Извор финансирања мере | Веза са програмским буџетом | Укупна процењена финансијска средства у дин. | | |
| У години 2021. | У години 2022. | У години 2023. |
| Средства Светске банке/ Редовна средства буџета РС |  | 16.300.000 | 124.500.000 | 82.800.000 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Назив активности: | Орган који спроводи активност | Oргани партнери у спровођењу активности | Рок за завршетак активности | Извор финансирања | Веза са програмским буџетом | Укупна процењена финансијска средства по изворима у дин. | | |
| У години 2021. | У години 2022. | У години 2023. |
| 3.1.1 Успостављање посебне јединице за тржиште капитала у циљу праћења реализације стратегије, спровођења не-регулаторних активности, координације међуинституционалне сарадње, вођења веб платформе, и пружања централизоване подршке учесницима на тржишту | Министарство финансија | КХоВ, УЈД | 31.12.2022. | Светска банка | - | - | 29.000.000 | 71.000.000 |
| 3.1.2. Развој и имплементација новог софтвера ЦРХоВ | ЦРХоВ | Министарство финансија, УЈД, ББ, КХоВ | 31.12.2022. | Редован буџет Републике Србије | - | 16.300.000 | 83.700.000 | - |
| 3.1.3. Обезбеђивање свеобухватног програма техничке подршке за релевантне институције у циљу довођења квалитетног кадра, спровођења додатних аналитичких активности, подршке у изради релевантних интерних аката, и друго | Министарство финансија | КХоВ, УЈД, ЦРХОВ, ПУ, УСПН | 31.12.2022. | Светска банка | - | - | 11.800.000 | 11.800.000 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Мера 3.2: Промоција могућности учешћа на тржишту капитала и едукација свих потенцијалних учесника на тржишту | | | | | | | | |
| Институција одговорна за праћење и контролу реализације: Министарство финансија | | | | | | | | |
| Период спровођења: 2021-2023 | | | | Тип мере: Институционална управљачко-организациона | | | | |
| Прописи које је потребно изменити/усвојити за спровођење мере: | | | | / | | | | |
| Показатељ(и) на нивоу мере (показатељ резултата) | Jединица мере | Извор провере | Почетна вредност | | Базна година | Циљана вредност у години 2021. | Циљана вредност у години 2022. | Циљана вредност у години 2023. |
| Број одржаних едукативних и информативних догађаја | Број | Министарство  финансија | 0 | | 2020. | 0 | 2 | 2 |

|  |  |  |  |  |
| --- | --- | --- | --- | --- |
| Извор финансирања мере | Веза са програмским буџетом | Укупна процењена финансијска средства у дин. | | |
| У години 2021. | У години 2022. | У години 2023. |
| Редовна средства буџета РС/Донаторска средства |  |  | 11.800.000 | 23.600.000 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Назив активности: | Орган који спроводи активност | Oргани партнери у спровођењу активности | Рок за завршетак активности | Извор финансирања | Веза са програмским буџетом | Укупна процењена финансијска средства по изворима у дин. | | |
| У години 2021. | У години 2022. | У години 2023. |
| 3.2.1. Успостављање платформе за индустријски дијалог у виду центра за иновације при Министарству финансија, у сврху идентификације препрека за активније учешће привреде на тржишту капитала, са полу-годишњим догађајима посвећеним јединственим сегментима привреде | Министарствофинансија | ПКС | 31.12.2022. | Редовна средства буџета РС |  | - | Накнадно ће бити дефинисан износ | - |
| 3.2.2. Организација локалних догађаја усмерених ка промоцији тржишта капитала најмање на полугодишњем нивоу, као и у случају посебних дешавања на тржишту (активност ће се спроводити до краја периода важења Стратегије) | Министарствофинансија | ПКС, КХоВ | 31.12.2023. | Редовна средства буџета РС /Донаторска средства |  | - | 11.800.000 | 11.800.000 |
| 3.2.3. Организација промоције домаћег тржишта капитала и издаваоца финансијских инструмената, укључујући и Републику Србију, у водећим глобалним финансијским центрима и региону (енг. „National Road Show”); активност ће се спроводити до краја периода важења Стратегије | Министарствофинансија | УЈД, ББ | 31.12.2023. | Редован Буџет РС | - | - | Накнадно ће бити дефинисан износ | Накнадно ће бити дефинисан износ |
| 3.2.5. Организација догађаја за ученике средњих школа са циљем унапређења њиховог знања из области финансија, економије и тржишта капитала | Министарствофинансија | МПНТР, КХоВ, ЦРХоВ, ББ | 31.12.2023. | Донаторска средства | - | - | - | 11.800.000 |

1. ЗАВРШНИ ДЕО

Овај АП објавити на интернет страници Владе, на интернет страници Министарства финансија, на порталу е-Управе и у „Службеном гласнику Републике Србије” у року од седам радних дана од дана усвајања.

Овај АП објавити у „Службеном гласнику Републике Србије”.

05 Број: 4-11124/2021-2

У Београду, 2. децембра 2021. године

В Л А Д А

ПРЕДСЕДНИК

Ана Брнабић, с.р.